**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2018. gada \_\_.\_\_\_\_\_\_\_\_ |

**.§**

**Par informatīvo ziņojumu „Par publiskā līdzfinansējuma nodrošināšanu projekta „Baltijas Biomateriālu ekselences centrs” īstenošanai”**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai izglītības un zinātnes ministra iesniegto informatīvo ziņojumu.
2. Atbalstīt iesniegto Ministru kabineta vēstuli „Apliecinājuma vēstule par publiskā līdzfinansējuma nodrošināšanu BBCE projektam, kas iesniegts Eiropas Savienības Pētniecības un inovāciju pamatprogrammas „Apvārsnis 2020” apakšprogrammas „Izcilības izplatīšana un dalības paplašināšana” projektu konkursā „WIDESPREAD-01-2018-2019: Teaming Phase 2””. Valsts kancelejai sagatavot Ministru kabineta vēstuli parakstīšanai.
3. Ministru prezidentam M. Kučinskim parakstīt Ministru kabineta vēstuli „Apliecinājuma vēstule par publiskā līdzfinansējuma nodrošināšanu BBCE projektam, kas iesniegts Eiropas Savienības Pētniecības un inovāciju pamatprogrammas „Apvārsnis 2020” apakšprogrammas „Izcilības izplatīšana un dalības paplašināšana” projektu konkursā „WIDESPREAD-01-2018-2019: Teaming Phase 2””.
4. Valsts kancelejai parakstīto Ministru kabineta vēstuli „Apliecinājuma vēstule par nacionālā publiskā līdzfinansējuma nodrošināšanu BBCE projektam, kas iesniegts ES Eiropas Savienības Pētniecības un inovāciju pamatprogrammas „Apvārsnis 2020” apakšprogrammas „Izcilības izplatīšana un dalības paplašināšana” projektu konkursā „WIDESPREAD-01-2018-2019: Teaming Phase 2”” nosūtīt Rīgas Tehniskajai universitātei.

1. Pieņemt zināšanai, ka projekta „Baltijas Biomateriālu ekselences centrs” apstiprināšanas gadījumā Eiropas Savienības Pētniecības un inovāciju pamatprogrammas „Apvārsnis 2020” apakšprogrammas „Izcilības izplatīšana un dalības paplašināšana” projektu konkursā „WIDESPREAD-01-2018-2019: Teaming Phase 2” Rīgas Tehniskā universitāte nodrošinās projekta „Baltijas Biomateriālu ekselences centrs” īstenošanai nepieciešamo līdzfinansējumu 2 000 000 EUR, Latvijas Organiskās sintēzes institūts – 700 000 EUR, Rīgas Stradiņa universitāte – 215 000 EUR.
2. Projekta „Baltijas Biomateriālu ekselences centrs” apstiprināšanas gadījumā Eiropas Savienības Pētniecības un inovāciju pamatprogrammas „Apvārsnis 2020” apakšprogrammas „Izcilības izplatīšana un dalības paplašināšana” projektu konkursā „WIDESPREAD-01-2018-2019: Teaming Phase 2” piešķirt Izglītības un zinātnes ministrijai tiesības 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma „P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” ietvaros izmantot 1. prioritārā virziena „Pētniecība, tehnoloģiju attīstība un inovācijas” Eiropas Reģionālās attīstības fonda finansējuma snieguma rezervi 8 489 000 EUR pirms Eiropas Komisijas lēmuma par darbības programmas „Izaugsme un nodarbinātība” snieguma ietvara mērķu izpildi. Gadījumā, ja pēc Eiropas Komisijas lēmuma snieguma rezerves finansējums nav pieejams, tas uzskatāms par valsts budžeta virssaistību finansējumu Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likumā noteikto 5 procentu ietvaros.
3. Projekta „Baltijas Biomateriālu ekselences centrs” apstiprināšanas gadījumā Eiropas Savienības Pētniecības un inovāciju pamatprogrammas „Apvārsnis 2020” apakšprogrammas „Izcilības izplatīšana un dalības paplašināšana” projektu konkursā „WIDESPREAD-01-2018-2019: Teaming Phase 2” tā īstenošanai nepieciešamo publisko līdzfinansējumu Izglītības un zinātnes ministrijai un Ekonomikas ministrijai nodrošināt, veicot Eiropas Reģionālās attīstības fonda finansējuma pārdali darbības programmas „Izaugsme un nodarbinātība” 1. prioritārā virziena „Pētniecība, tehnoloģiju attīstība un inovācijas” ietvaros:
   1. palielinot 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma „P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” Eiropas Reģionālās attīstības fonda finansējumu par 8 489 000 EUR, Izglītības un zinātnes ministrijai veicot atbilstošus grozījumus Ministru kabineta 2016. gada 16. augusta noteikumos Nr. 562 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.4. pasākuma „P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” īstenošanas noteikumi”;
   2. samazinot 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma „Inovāciju granti studentiem” Eiropas Reģionālās attīstības fonda snieguma rezerves finansējumu par 4 000 000 EUR, Izglītības un zinātnes ministrijai veicot atbilstošus grozījumus Ministru kabineta 2018. gada 16. janvāra noteikumos Nr. 41 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma „Inovāciju granti studentiem” īstenošanas noteikumi”;
   3. samazinot 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” Eiropas Reģionālās attīstības fonda snieguma rezerves finansējumu par 4 489 000 EUR, Ekonomikas ministrijai veicot atbilstošus grozījumus Ministru kabineta 2016. gada 25. oktobra noteikumos Nr. 692 „Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” īstenošanas noteikumi”.

Ministru prezidents M.Kučinskis

Valsts kancelejas direktors J.Citskovskis

Iesniedzējs:

Izglītības un zinātnes ministrs K.Šadurskis

Vīza:

Valsts sekretāre L.Lejiņa

10.10.2018 16:47

719

I.Griķe, 67047861

[ieva.grike@izm.gov.lv](mailto:ieva.grike@izm.gov.lv)